顏囘

顏囘，又寫顏回，字子淵，又叫顏淵，魯國人，生喺東周春秋。佢係孔仲尼得意門生，以德行而聞名。

子淵細仲尼卅年，好細個就拜佢爲師。仲尼講過，「自吾有囘，門人益親。」顏囘入門後，門人就更加親近。

子淵虛齡廿九歲，頭髮都白晒，過多三年就死。漢國封佢入廟，同孔子一樣。到大明嘉靖九年，卽一五三〇年，皇帝封做復聖，所以後人亦咁叫。

孔子門生